‫שירותי חירום. לאיזו עיר או עיירה?‬
‫קלגרי, אלברטה.‬ ‫-אמבולנס, משטרה או כבאות?‬
‫אלוהים, הכול.‬
‫אוקיי, תאר לי בדיוק מה קרה.‬
‫לא יודע, הרגע הגעתי הביתה,‬
‫ומצאתי את אשתי למטה, ויש המון דם.‬
‫אלוהים.‬ ‫-אתה איתה עכשיו?‬
‫לא יודע.‬
‫היא ערה?‬
‫לא יודע.‬
‫היא נושמת?‬
‫אלוהים.‬
‫היא נושמת?‬
‫רק שנייה.‬
‫יש המון דם.‬
‫מותק.‬
‫לא, היא קרה!‬
‫אוי, לא.‬
‫אני שולח עזרה. אני שולח מישהו שיעזור לך.‬
‫אלוהים!‬
‫- ברוכים הבאים -‬
‫- תעלומות בלתי פתורות -‬
‫- 26 באוקטובר 2015, יום שני -‬
‫משטרת קלגרי. מה הכתובת?‬
‫כאן הפרמדיקים.‬
‫מבקשים שתצטרפו‬ ‫למקרה פטירה שאינו בבית חולים.‬
‫המדווח אמר שהמטופלת קרה.‬
‫לא ערה, לא נושמת, המון דם.‬
‫ומה השם?‬
‫שם משפחה, אנטוני.‬
‫אוקיי.‬ ‫-שם פרטי, אמנדה.‬
‫משטרת קלגרי‬ ‫קיבלה לראשונה דיווח על המוות של אמנדה‬
‫בשיחת חירום של בעלה, לי אנטוני.‬
‫לי ואמנדה גרו בקהילת קסלרידג',‬
‫בצפון-מזרח קלגרי בקנדה.‬
‫שתיים-שלוש-שבע,‬ ‫עדיפות שתיים, פרמדיקים במקום‬
‫אומרים שהם יהיו עם אדם היסטרי.‬
‫נראה שהבעל דיווח על זה.‬ ‫הוא יהיה נסער מאוד.‬
‫יש גם כלב די גדול בחצר האחורית, רק שתדעו.‬
‫קיבלתי, תודה.‬
‫הייתי הסמל המחוזי באותו יום,‬
‫וזה אומר שהייתי מפקח הסיורים.‬
‫אז פיקדתי על כל שוטרי הסיור שעבדו באזור.‬
‫ובמקרה לא הייתי רחוק,‬
‫אז הייתי השוטר הראשון בזירה.‬
‫- משטרת קלגרי -‬
‫כשהגעתי לזירה,‬
‫היה שם גבר בשם לי בקרבת המרפסת הקדמית.‬
‫כשהתקרבתי לדלת הקדמית ראיתי שלי רועד.‬
‫אפשר היה לראות שהוא נסער.‬
‫וכל מה שהצלחתי להוציא ממנו היה,‬ ‫"היא במרתף".‬
‫אז ניגשתי למדרגות.‬
‫הסתכלתי במורד המדרגות.‬
‫משהו שבלט לי,‬
‫היה משהו שנראה‬ ‫כמו קופת חיסכון שבורה חלקית.‬
‫זה נחרט לי בזיכרון.‬
‫אחרי זה התחלתי לרדת במדרגות.‬
‫כשהגעתי למרתף, מה שממש הדהים אותי‬
‫היה כמות הדם על הרצפה.‬
‫- צילומי ראיות -‬
‫ראיתי את אמנדה על הרצפה.‬
‫לא הבטתי מקרוב,‬
‫אבל נראה שהיא ספגה פציעת ראש די משמעותית.‬
‫היא בהחלט נראתה כאילו שהוכתה באמצעות משהו‬
‫שגרם לפציעה משמעותית בצד ימין של הפנים‬
‫והגולגולת בנקודת המפגש בין העין לקו השיער.‬
‫עליתי חזרה‬
‫וחברתי לניידות הגיבוי כדי לבדוק את הבית,‬
‫והוריתי לשוטר הבא שהגיע‬
‫להישאר עם הבעל.‬
‫לא היה ברור לי מה קרה‬
‫או מה המעורבות שלו בשלב הזה.‬
‫מעולם לא ראיתי זירה עם כל כך הרבה דם.‬
‫האמת, זה היה מזעזע.‬
‫צוהריים טובים. המשטרה ממשיכה לחקור‬
‫מוות חשוד בצפון-מזרח העיר.‬
‫איש לא נעצר, למרות שהמשטרה מתחקרת את האדם‬
‫שהזעיק את המשטרה לזירה.‬
‫מה שהם מצאו בתוך הבית‬
‫היה מה שגרם להם לחשוב שהמוות חשוד.‬
‫בתחילת כל חקירה אנחנו מקימים חמ"ל,‬
‫מרכז מבצעים שאליו זורם מידע,‬
‫ואנחנו עושים תהליך‬
‫שמטרתו להבין ולנתח את הזירה,‬
‫בניסיון לקבוע מה קרה לאמנדה.‬
‫אמנדה אנטוני הייתה בת 31‬
‫שנמצאה מתה ביום שני, 26 באוקטובר 2015.‬
‫כשפרמדיקים ושוטרים הגיעו,‬
‫הם מצאו אותה בצפידת מוות מלאה‬
‫על רצפת המרתף בביתה,‬
‫וזה עשוי לרמז על כך‬ ‫שמתה מתישהו ביום ראשון.‬
‫- צילום ראיות -‬
‫לא היו סימנים לשוד,‬
‫או שהמניע היה שוד, או שהייתה פריצה,‬
‫או שפריטים נלקחו או היו חסרים בבית.‬
‫נמצא כיסא הפוך,‬
‫והבנו שכשלי נכנס לבית,‬
‫הוא מצא את הטלפון של אמנדה‬ ‫על רצפת חדר האוכל.‬
‫הטלפון היה שבור והמסך היה סדוק.‬
‫הטלפון והכיסא שהופל‬
‫הצביעו על כך שהיה איזשהו מאבק,‬
‫סוג של ריב אלים שקרה בתוך הבית.‬
‫במקרה של אמנדה, ידענו בוודאות באותו שלב‬
‫שהמוות שלה לא היה טבעי.‬
‫גם ידענו אז שאין סימן‬
‫לכך שזו הייתה התאבדות.‬
‫- צילום ראיות -‬
‫היה די ברור‬
‫שמשהו אלים מאוד קרה במרתף.‬
‫היא הייתה מכוסה דם.‬ ‫הבגדים שלה היו מכוסים דם.‬
‫היה דם על הקירות.‬
‫היו לה המון חבורות בכל הגוף,‬
‫ונראה שהיא הוכתה.‬
‫לא היה ספק שמדובר ברצח.‬
‫- מחסום משטרתי, אסור לחצות -‬
‫עוד דבר משמעותי‬
‫היה שנראה שהושאר נשק בזירה על ידי תוקף.‬
‫קופת חיסכון מקרמיקה על האדן שמעל המדרגות.‬
‫החזית שלו הייתה חסרה.‬
‫היו הרבה שברים של הקופה‬
‫מפוזרים במורד המדרגות.‬
‫חתיכות קרמיקה של הקופה‬
‫נותרו בתוך המצח של אמנדה.‬
‫הייתי סבור שזה נשק שבו השתמש תוקף‬
‫כדי לגרום את הפציעות.‬
‫עוד דבר שהטריד אותי‬
‫היה העובדה שהיא הייתה לבושה חלקית,‬
‫והמכנסיים היו מופשלים קצת מתחת לעכוז.‬
‫מהאופן שבו שכבה על הרצפה‬
‫נראה שהיא הותקפה מינית,‬
‫ובמהלך התקיפה המינית נרצחה.‬
‫- קארסטרס, אלברטה -‬
‫- 65 ק"מ צפונית לקלגרי -‬
‫הייתי בבית לבד, ולי התקשר.‬
‫הוא רק אמר, "אמנדה מתה".‬
‫ו… זה המשיך משם.‬
‫בדיוק חניתי בבית,‬ ‫הטלפון שלי צלצל וזו הייתה אימא.‬
‫והיא אמרה, "לי הגיע הביתה,‬
‫מצא את אמנדה במורד המדרגות והיא לא זזה."‬
‫זה המידע היחיד שקיבלתי.‬
‫לי התקשר אליי, היסטרי, ואמר שאמנדה מתה.‬
‫לא חשבתי שזה אמיתי.‬
‫פשוט זינקתי לרכב שלי‬
‫ומיהרתי לשם הכי מהר שיכולתי‬ ‫כי לא ידעתי מה קורה.‬
‫ואז אמרו לנו רשמית שמשהו קרה‬
‫ואמנדה נפטרה.‬
‫אז אראה לכם.‬ ‫-כן.‬
‫נסו למצוא משהו חשוד לגביו.‬
‫מצאנו עליו מתכון.‬
‫המתכון של סבתא לשטרודל.‬
‫אמנדה הייתה בת הזקונים.‬
‫אני המבוגר מבין שלושת ילדים,‬
‫ואחי הצעיר קטן ממני בשנה וחצי.‬
‫ואמנדה הייתה צעירה ממני ב-13 שנים.‬
‫היינו הורי אומנה,‬
‫והיא הגיעה לבית שלנו כתינוקת בגיל חודשיים.‬
‫היו לה עיניים כחולות יפהפיות.‬
‫פשוט התאהבנו בתינוקת הזו מיד.‬
‫היא שבתה את ליבנו.‬
‫אלן ואני טיפלנו בה הרבה,‬
‫ושעשענו אותה,‬
‫ופשוט היינו אחים גדולים.‬
‫היא הייתה נרדמת על החזה שלי‬ ‫כשהיינו צופים ב"משפחת קדמוני",‬
‫והיא הייתה חמודה ומתוקה מאוד,‬ ‫והיא הייתה בת ולא בן.‬
‫אז זה היה משהו חדש במשפחה שלנו.‬
‫בגיל 14 חודשים אימצנו אותה‬
‫וצירפנו אותה למשפחה שלנו.‬
‫ומאותו יום ואילך היא הייתה אחת מאיתנו.‬
‫והיה די מלהיב פשוט לצפות באישיות שלה‬
‫מתפתחת וגדלה.‬
‫היא אהבה מתיחות ובדיחות.‬
‫אלוהים.‬
‫לזה קוראים שיער!‬
‫היא אהבה חתולים, היא אהבה כלבים.‬
‫היא הייתה שמחה לאמץ בעלי חיים בעשרות,‬ ‫אם הייתה יכולה.‬
‫היה לה לב נדיב מאוד,‬
‫והיא פשוט אהבה אנשים.‬
‫היא הייתה בערך בת 20‬ ‫כשעזבה את הבית ופגשה את לי.‬
‫חבר משותף הכיר בין אמנדה ולי.‬
‫מעט אחרי זה הם עברו לגור יחד,‬
‫ואז התחתנו אחרי כמה שנים.‬
‫מהיום ואילך, אני בוחר בך כאשתי.‬
‫היא זרחה כשהם היו יחד.‬
‫הם נהנו מאוד יחד. הרבה צחקוקים, הרבה צחוק.‬
‫כשנפגשו לראשונה, לי היה קצת פרוע.‬
‫קצת יותר מסיבות ודברים כאלה.‬
‫אמנדה פנתה אליי‬ ‫כמה פעמים לאורך הקשר שלהם, פשוט…‬
‫אפשר לומר קצת מתוסכלת.‬
‫בתקופה שבה נהרגה, אמנדה הקימה עסק משלה,‬
‫כעוזרת בית.‬
‫היא כל הזמן הייתה צריכה לשלם את החשבונות,‬ ‫דברים כאלה,‬
‫כשלי היה בין עבודות.‬
‫אמנדה פרנסה את לי.‬
‫לי כל הזמן החליף עבודות.‬
‫היו מפטרים אותו, ואמנדה…‬
‫זה תסכל אותה שהוא לא עבד.‬
‫חיבבתי את לי,‬ ‫אבל היו תקופות שבהן אמנדה הייתה פגועה‬
‫כי הם רבו,‬ ‫או מה שזה לא יהיה, וזה הפריע לי.‬
‫זה הפריע לי מאוד.‬
‫פשוט שב פה.‬ ‫-טוב.‬
‫כשנכנסתי לחדר החקירות בתחנת המשטרה,‬
‫הוא אמר לנו שאמנדה מתה, ושאלתי מה קרה.‬
‫והוא אמר,‬ ‫"מוקדם מדי לומר, אבל זה נראה חשוד".‬
‫והשאלה הבאה שלי הייתה, "איפה לי?"‬
‫ידוע מה קורה עם לי?‬
‫לא יודע. אין לי…‬
‫אני לא יודע על זה כלום.‬
‫אני תוהה מה קורה איתו…‬
‫חלק ממני אמר, "כדאי שתדברו איתו,‬
‫רק למקרה שהיה לו קשר לזה."‬
‫זו אחותי הקטנה.‬
‫מה היה המצב בין לי ואמנדה?‬
‫היו בעיות עם לי, בתור האחים הגדולים?‬
‫כן…‬
‫היום הזה היה מעורפל מאוד.‬
‫לאחותך קוראים אמנדה? זה השם שלה?‬
‫אני לא זוכר הרבה מהחקירה.‬
‫היו לי חששות לגבי לי.‬
‫לדעתי הוא אוהב אותה.‬ ‫-כן.‬
‫אבל אני לא לגמרי סומך עליו.‬ ‫-אוקיי.‬
‫אני לא אומר שעשה את זה, אבל…‬
‫לדעתי הוא אימפולסיבי מאוד…‬ ‫-אוקיי.‬
‫הוא יכול להיות, עם הזעם שלו.‬ ‫-אוקיי.‬
‫הבעל מעורר חשד כשמוצאים את האישה מתה.‬
‫אם תצטרך ללכת לשירותים, או משהו,‬
‫פשוט תנקוש על הדלת, ונבוא לקחת אותך, טוב?‬
‫הוא זה שמצא את אמנדה מתה‬
‫והוא היה חלק משמעותי‬ ‫בניסיון להבין מי הרג אותה.‬
‫תנקוש על הדלת אם תצטרך משהו.‬ ‫-תודה.‬
‫בשלב מוקדם מאוד בחקירה,‬ ‫לי אנטוני כל הזמן נראה‬
‫כבעל נסער ומדוכדך.‬
‫היה לך קשר למוות של אמנדה?‬
‫ממש לא.‬
‫בריאיון הראשון,‬ ‫לי אמר לנו שיצא מהבית ביום שישי.‬
‫הוא נסע לססקצ'ואן.‬
‫המטרה הייתה לבקר את אימא שלו‬
‫כדי לעזור במכירת העיזבון‬ ‫של אביו שנפטר שנה קודם לכן.‬
‫חזר ביום שני‬
‫ומצא את אשתו מתה.‬
‫לפי לי, לאורך הקשר שלהם,‬
‫לי ואמנדה מעולם לא בילו לילה בנפרד.‬
‫אז העובדה שנסע באותו סוף שבוע,‬
‫מה ההסתברות הסטטיסטית‬
‫שזה יקרה בדיוק בסוף השבוע שבו נסע?‬
‫- חדר חקירות רך, שירותי חקירות -‬
‫אתה מעורב בזה, לי?‬
‫אני לא. אני ממש לא.‬
‫כי אגלה אם אתה כן.‬ ‫-כן. תבדקו.‬
‫הייתי אצל אימא שלי כל סוף השבוע.‬
‫אחרי שהבנו באיזה מסלול נסע לססקצ'ואן,‬
‫שני חוקרים נשלחו במסלול הזה‬
‫כדי לאסוף צילומי וידאו מתחנות הדלק‬ ‫שבהן אמר לנו שהיה.‬
‫והצילומים שאספנו לגמרי אישרו‬
‫שלי היה בססקצ'ואן במועד המוות של אמנדה.‬
‫אתה יודע מי עשה את זה לאמנדה?‬
‫לא. אני רוצה לדעת מה קרה.‬
‫גם אני.‬
‫ואני מבטיח לך שבסוף נגלה. טוב?‬
‫שקלנו את האפשרות‬
‫שלי שכר מישהו כדי להרוג את אמנדה,‬
‫אבל לא נמצאו ראיות‬
‫שמצביעות על כך שלי היה בקשר עם אדם אחר‬
‫או שהיה איזשהו הסדר‬
‫לכך שכשיצא מהבית‬
‫מישהו אחרי יופיע מטעמו וירצח את אמנדה.‬
‫ג'יימי מוראקר משדרת בשידור חי‬ ‫ממפקדת המשטר בווסטווינדס הערב.‬
‫ג'יימי, לדברי המשטרה, הם לא עצרו חשוד.‬
‫אז איפה החקירה עומדת?‬
‫הם שוחחו עם לי אנטוני.‬ ‫הם אומרים שהוא משתף פעולה.‬
‫הם למעשה פוסלים את לי כחשוד.‬
‫אמנדה הייתה החצי השני שלי.‬
‫התאהבתי באישיות שלה.‬
‫היא מסוג האנשים שכשנכנסה לחדר,‬
‫כולם חייכו.‬
‫היא תמיד גורמת לכולם להרגיש בנוח.‬
‫כשהם חקרו, לא דאגתי.‬
‫הם ביצעו את תפקידם.‬
‫ותמיד חושדים קודם בבעל. ואני מבין את זה.‬
‫לא הייתה לי בעיה עם זה.‬
‫למה? אני רוצה לדעת מה קרה.‬ ‫אני רוצה לדעת מה קרה לאמנדה.‬
‫אתה ואמנדה גרים בבית שלכם…‬
‫אשתי, כן.‬ ‫-אשתך.‬
‫חלק גדול ממה שאנחנו עושים בתחילת חקירה‬
‫הוא לבחון לעומק, במקרה הזה,‬
‫את הפעילות של אמנדה לפני מותה.‬
‫ביום שישי החלטת לנסוע לססקצ'ואן.‬
‫הייתה תוכנית שלפיה אמנדה ולי‬
‫ייסעו יחד לססקצ'ואן.‬
‫אבל ברגע האחרון‬ ‫אמנדה נשארה בבית כי היא לא הרגישה טוב.‬
‫שוחחתי איתה באותו בוקר.‬
‫לא היו לה תוכניות.‬
‫היא לא הרגישה טוב. הייתה לה מיגרנה.‬
‫אמנדה סבלה ממיגרנות.‬
‫לא כל הזמן, אבל כשזה קרה, זה היה די חמור.‬
‫הנחתי שכאב הראש שלה‬ ‫או מה שהרגישה באותו יום‬
‫היה די חמור אם זה גרם לה לא לנסוע עם לי.‬
‫אז אמנדה ידעה,‬ ‫"אתה חייב ללכת לעזור לאימא שלך".‬
‫"אשאר פה,‬
‫נתראה ביום שני כשתחזור הביתה."‬
‫אז נסעתי ביום שישי.‬
‫זו הייתה הפעם האחרונה שראיתי אותה.‬
‫- יום שישי, 11:00, לי נוסע לססקצ'ואן -‬
‫כשהגעתי אל אימא, דיברתי עם אמנדה.‬
‫שאלתי מה שלומה.‬
‫שאלתי אותה לגבי כאבי הראש.‬
‫היא אמרה, "הם עדיין די קשים".‬
‫לי ואמנדה היו כמעט בקשר תמידי‬
‫מיום שישי שבו יצא.‬
‫יש תיעוד ארוך מאוד של הודעות טקסט ביניהם.‬
‫הפעם האחרונה שדיבר עם אמנדה‬ ‫הייתה בערך ב-19:00‬
‫בערב יום שבת.‬
‫היא אמרה שהמיגרנות חולפות.‬
‫אז, פתאום, רובי נבחה.‬
‫אמנדה אמרה לה לשתוק, "שקט, רובי".‬
‫רובי ייללה.‬
‫היא הלכה, שמעתי צליל…‬
‫ואז פתאום השיחה התנתקה.‬
‫- יום שישי, 11:00, לי נוסע לססקצ'ואן -‬
‫- שבת, 19:10, השיחה מתנתקת -‬
‫ואמרתי, "הלו? מותק?"‬
‫"אמנדה?"‬
‫ולא הייתה תשובה.‬
‫אז ניתקתי וניסיתי שוב.‬ ‫זה עבר ישר לתא הקולי.‬
‫התקשרתי מהטלפון הקווי של אימא שלי.‬
‫לא הייתה תשובה. ישר לתא הקולי.‬
‫כשהשיחה התנתקה, לא ידעתי מה לחשוב.‬
‫חשבתי שאולי נפל לה הטלפון.‬
‫אולי הסוללה נגמרה.‬
‫אולי היא תטעין אותו.‬
‫היא תתקשר חזרה.‬
‫אז חיכיתי קצת. כתבתי לה.‬
‫לא הייתה תשובה.‬
‫ביום ראשון קמתי. כתבתי לה שוב.‬
‫לא הייתה תשובה.‬
‫אז חשבתי,‬ ‫"אולי היא עסוקה. היא תחזור אליי".‬
‫כי לא מניחים את הגרוע מכל.‬
‫באמת לא מניחים את הגרוע מכל,‬ ‫במיוחד כי דברים כאלה לא קרו לך.‬
‫חשבתי, "אולי היא עם דארל.‬ ‫אולי היא מבקרת אצל אימא שלה".‬
‫המשפחה שלה הייתה קרובה.‬
‫אז חשבתי שאולי היא אצל דארל.‬
‫הייתי עסוק עם אימא שלי.‬
‫וניסינו לארגן דברים‬ ‫כדי שאימא שלי תוכל למכור דברים.‬
‫והייתי עסוק.‬
‫בשבת בלילה אמרתי, "אלך לישון".‬
‫"אקום בבוקר ואחזור הביתה להפתיע אותה."‬
‫- 22:40 -‬
‫- שבת, 19:10, השיחה מתנתקת -‬
‫ביום שני יצאתי, לדעתי בערך ב-08:30 בבוקר.‬
‫עצרתי רק כדי למלא דלק.‬
‫חוץ מזה, פשוט נסעתי.‬
‫כשהגעתי הביתה, אני יודע שהדלת הקדמית‬ ‫נעולה, כי הייתי צריך לפתוח אותה.‬
‫נכנסתי לבית.‬
‫היא לא הייתה שם.‬
‫הוצאתי את הכלבה מהדלת האחורית,‬ ‫כי ידעתי שהיא צריכה לעשות צרכים.‬
‫אז חשבתי, "אעלה. אולי אמנדה ישנה".‬
‫קודם עליתי לחדר השינה שלנו. כלום.‬
‫נכנסתי לשירותים. כלום.‬
‫וחשבתי, "איפה היא יכולה להיות?"‬
‫אז חשבתי שהמקום האחרון‬ ‫שלא חיפשתי בו הוא במרתף.‬
‫אמנדה אף פעם לא ממש אהבה את המרתף.‬
‫לא יודע למה.‬ ‫פשוט הייתה לה תחושה לא נעימה לגבי המרתף.‬
‫צעדתי במורד ארבע המדרגות הראשונות… ו…‬
‫מצאתי את אמנדה.‬
‫היא שכבה באמצע המרתף,‬
‫מכוסה דם.‬
‫אני לא מסוגל לתאר מה הרגשתי.‬
‫צעקתי, "אמנדה!"‬
‫היא לא ענתה. הסתובבתי והתחלתי לרעוד.‬
‫כמעט הפלתי את הטלפון שלי.‬
‫התקשרתי לשירותי חירום.‬
‫במוקד אמרו, "אתה יודע אם היא בחיים?"‬
‫ואמרתי, "לא".‬
‫והיא אמרה,‬ ‫"תוכל לחזור למטה ולבדוק אם היא בחיים?"‬
‫לא רציתי לחזור למטה.‬
‫לא רציתי…‬
‫זה היה הדבר הכי קשה,‬ ‫ולא ידעתי איך לעשות את זה.‬
‫כשדיברתי, צרחתי.‬
‫ומיד כשנגעתי בה, היא הייתה קרה.‬
‫- 27 באוקטובר 2015‬ ‫יום אחרי גילוי גופתה של אמנדה -‬
‫מתבצעת נתיחה מטעם משרד הפתולוג הראשי.‬
‫אני יכול להבטיח לכולם‬ ‫שאנחנו מקדישים משאבים מספיקים‬
‫כדי לוודא שנערוך חקירה מלאה ויסודית‬
‫על מנת לאתר את התוקף כדי שיישא באחריות.‬
‫על בסיס העובדות והראיות במקרה הזה,‬
‫היינו סבורים שהתקיפה של אמנדה‬
‫קרתה כנראה בערך בשעה שבע בשבת בערב.‬
‫זה המועד האחרון‬ ‫שבו אנחנו יודעים שהייתה בחיים,‬
‫כי לא הייתה פעילות בטלפון שלה אחרי זה.‬
‫היו לנו חששות משמעותיים לגבי זה שתוקף אלים‬
‫מסתובב בצפון-מזרח קלגרי.‬
‫אז הסתמכנו מאוד על צוות חוקרי זירת העבירה‬
‫כדי שיעזרו לנו לזהות מישהו‬
‫באמצעות ראיות מהזירה,‬
‫כולל טביעות אצבעות,‬ ‫טביעות רגליים ודנ"א של התוקף.‬
‫- סרטון ראיות -‬
‫הייתי סמלת ביחידה,‬
‫וגם הייתי המנתחת של דפוסי כתמי דם.‬
‫זו הייתה‬ ‫אחת מהזירות הכי נוראות שהייתי בהן,‬
‫ומעולם לא הייתי באחת‬
‫עם כל כך הרבה סוגים שונים‬ ‫של דפוסים וכתמים שניתן לראות.‬
‫זו תחתית גרם המדרגות.‬
‫זה היה המרתף.‬
‫זה המיקום במרתף‬
‫שבו אמנדה נמצאה.‬
‫אפשר לראות את קו המתאר בדם‬
‫אחרי שנלקחה משם.‬
‫הייתי חוקרת מז"פ הראשית,‬
‫אחראית לזיהוי הפלילי בזירה ובאיסוף הראיות.‬
‫אחד מהדברים שעשיתי‬ ‫היה לחפש טביעות אצבעות על ידיות הדלתות,‬
‫וזה היה עשוי לעזור לנו לגלות‬
‫מי היה בבית עם אמנדה.‬
‫לא מצאתי טביעות אצבעות.‬
‫בדם, מצאנו 12 טביעות.‬
‫רובן נראה שנוצרו על ידי רגל ולא יד.‬
‫אחד מהדברים שהיו מבלבלים מאוד‬ ‫הוא שהיו שתי טביעות רגליים‬
‫פונות כלפי מעלה המדרגות.‬
‫הן היו בדיוק באזור הזה.‬
‫הבהונות ממש נגעו בבסיס המדרגות,‬
‫אבל לא זוהתה עלייה במדרגות.‬
‫בתחתית המדרגות היו גם שתי נעלי בית.‬
‫אמנדה כנראה נעלה נעלי בית,‬
‫או שהייתי משער שהיא נעלה‬ ‫נעלי בית בזמן שזה קרה.‬
‫לדעתי החלק שהכי מוזר לי‬
‫היה העובדה שלא מצאתי טביעות נעליים.‬
‫והטביעות היחידות שמצאנו‬
‫היו של רגליים יחפות.‬
‫אבל באזור הזה היו סימני מריחה,‬
‫סוג של ניגוב לפנים ולאחור בדם.‬
‫וחשבתי,‬ ‫"אוקיי, מישהו מטשטש את טביעות הנעל שלו‬
‫כדי לצאת מהזירה בלי שיזהו אותו."‬
‫לא היו פצעי התגוננות ברורים על הגוף שלה.‬
‫אבל אמנדה הייתה מכוסה במספר חבורות.‬
‫הרבה פעמים, בפשעים אלימים,‬
‫התוקף סופג סוג כלשהו של פציעה מדממת.‬
‫ובדרך כלל, כשהוא יוצא מהזירה או נע בה,‬
‫גם הוא מטפטף דם.‬
‫במשבצת שבע אפשר לראות‬ ‫כתמי דם בצבע חום כהה.‬
‫כשרואים דפוס טפטופי דם כאלה,‬
‫זה מיד גורם לי לחשוב,‬ ‫"אוקיי. אולי זה התוקף‬
‫שדימם באזור הזה."‬
‫דגימות דם נאספו ונשלחו למעבדה לניתוח דנ"א.‬
‫אז בזמן שחיכינו בקוצר רוח‬ ‫לתוצאות ממעבדת המז"פ,‬
‫היינו צריכים לחפש רמזים אחרים‬
‫שאולי יעזרו לנו לזהות תוקף.‬
‫- סרטון ראיות -‬
‫לא היו סימני פריצה.‬
‫אז מי שהתוקף לא יהיה,‬
‫הוא נכנס לבית עם מפתח או באמצעות מפתח,‬
‫או נכנס דרך הדלת האחורית,‬ ‫אם לא הייתה נעולה.‬
‫מה שאוכל אותי כל יום הוא הדלת האחורית.‬
‫אני לא מפסיק לחשוב על הדלת האחורית,‬
‫אם היא הייתה נעולה או פתוחה,‬
‫כי פשוט אחזתי אוטומטית בידית,‬
‫פתחתי את הדלת והוצאתי את הכלבה.‬
‫שבעים-שלוש-חמש, קוד שש…‬
‫חוקרים סרקו את האזור‬ ‫בבית של אמנדה ולי וסביבו.‬
‫בקסלרידג' יש סטטיסטית רמת פשיעה גבוהה יותר‬
‫לעומת רוב הקהילות האחרות בקלגרי.‬
‫זו לא שכונה טובה.‬
‫היה פשע כל הזמן, עם פריצות, ירי.‬
‫תקיפות פיזיות קרו כל הזמן.‬
‫תמיד הסתובבו ניידות.‬
‫הסמטה הזו‬ ‫הייתה מקור לחשש עבור אמנדה ב-2015.‬
‫גם אמנדה וגם לי דיווחו‬
‫שאנשים נכנסו לחצר האחורית שלהם‬
‫וגנבו בקבוקים ופחיות מפה.‬
‫לפעמים הגדר האחורית הייתה פתוחה.‬
‫השער נשער פתוח.‬
‫לפעמים אפשר היה לראות צעדים בשלג.‬
‫דרך השער האחורי הזה‬ ‫מגיעים לדלת האחורית של לי ואמנדה.‬
‫וזו הדלת שלי לא בטוח‬
‫אם הייתה נעולה כשחזר.‬
‫היו הרבה עוברי אורח ארעיים בשכונה.‬
‫אם הייתה להם תעוזה‬ ‫להיכנס לחצר שלה ולעשות את זה,‬
‫מה עוד הם מסוגלים לעשות?‬
‫והיא קצת חששה לגבי זה.‬
‫היינו צריכים לשקול את כל האפשרויות,‬
‫כולל מטרידן.‬
‫מישהו שעקב אחריה הביתה מתישהו,‬
‫ואז ניצל את ההזדמנות שבה לי לא היה בבית‬
‫כדי לתקוף.‬
‫שמענו מאחד השכנים‬
‫שבין שש וחצי לשבע בשבת בערב,‬
‫בערך בזמן שבו לי אמר ששמע את הכלבה מייללת‬
‫והטלפון התנתק,‬
‫הכלבה של אמנדה ולי נבחה.‬
‫נביחה מפחידה, כאילו, "לך מפה".‬
‫שמעו את זה מפעם לפעם, אבל לא…‬
‫זה לא היה ברמה שהיית תוהה מה קורה,‬
‫חוץ מאותו לילה.‬
‫אחרי זה שמענו צעקה מהבית של אמנדה.‬
‫ואז השכנים לימיננו,‬
‫הם אמרו שראו מישהו רץ בחצר שלנו.‬
‫זה היה ממש מדאיג.‬
‫כדי שרובי תנבח,‬ ‫היה צריך שמשהו יגרום לה לנבוח.‬
‫היא לא הייתה כלבה כזו.‬
‫רובי הייתה נובחת אם מישהו היה נכנס לבית.‬
‫ואם מישהו התעמת עם אמנדה,‬
‫אמנדה הייתה נאבקת.‬
‫היא הייתה קטנת ממדים,‬ ‫אבל יכלה להגן על עצמה.‬
‫- משטרת קלגרי, בניין החקירות -‬
‫אוקיי, לינדה, הבאתי…‬
‫ככל שהעמקנו בחקירה,‬
‫דיברנו עם בני משפחה וחברים,‬
‫ועברנו על טלפונים, מכשירים ניידים,‬
‫כתבי עת, יומנים, דברים כאלה.‬
‫שאלה אחת שהייתה לנו,‬
‫"האם ייתכן שאמנדה הייתה מעורבת ברומן‬
‫שהשתבש?"‬
‫והאם אפשרי שציפתה למישהו שיגיע לבית‬
‫בזמן שלי לא נמצא?‬
‫כשהגיע הביתה ומצא את אמנדה מתה,‬
‫לי שם לב שהיא לובשת‬
‫זוג יחסית מיוחד של תחתונים,‬
‫בשונה מהתחתונים הרגילים‬ ‫שהייתה לובשת לאורך השבוע.‬
‫אז זה בהחלט היה משהו ששקלנו.‬
‫אבל פסלנו במהירות את ההשערה הזו,‬
‫כי לא מצאנו משהו‬
‫שמצביע על כך שהיה קשר כלשהו‬
‫עם בן זוג אינטימי אחר מחוץ לנישואים.‬
‫לי ואמנדה רבו כמו רוב האנשים,‬
‫אבל אין לי ספק‬ ‫שהם אהבו אחד את השני לאורך כל הקשר ביניהם.‬
‫אמנדה אהבה אותו כמו שהוא אהב אותה.‬
‫היא לא הייתה מעורבת‬ ‫בפעילות סמים או כנופיות,‬
‫או משהו כזה.‬
‫היה די ברור שלאמנדה אין הרבה אויבים.‬
‫אבל במהלך החקירה של לי,‬
‫לי ציין מישהי שלדעתו יכולה להיות חשודה.‬
‫קראו לנו לחזור לתחנת המשטרה‬
‫לפגישה משפחתית.‬
‫לי ישב שם איתנו,‬
‫והוא הסתכל מעבר לשולחן על אלן ועליי ואמר,‬
‫"לדעתי לאחותי היה קשר לזה."‬
‫אחותי שנאה את אשתי.‬
‫ולמה שאחותך תרצח את אשתך?‬
‫אחותי באותה תקופה השתמשה בסמים קשים.‬
‫אז דיווחתי עליה לשירותי הרווחה.‬
‫כי היה לי אכפת רק מהאחיינית שלי.‬
‫אחותי ולי הם אלה שהתקשרו‬ ‫לשירותים הסוציאליים, או שירותי הרווחה.‬
‫וביקשו שייקחו את הילדה.‬
‫אחותי התקשרה כל יום 20 ומשהו פעמים,‬
‫"איפה הבת שלי?"‬
‫אחותי ממש כעסה עליי.‬
‫והיא כעסה על אמנדה.‬
‫- היא מעולם לא כיבדה אותי -‬
‫היו איומים מצד אחותו של לי כלפי אמנדה.‬
‫וזה שאחותי פחדה היה דבר משמעותי,‬
‫כי לא הרבה הפחיד אותה.‬
‫אז חשבתי,‬ ‫"האם אחותו של לי שכרה מישהו שיבוא,‬
‫בידיעה שלי מחוץ לעיר?"‬
‫כי אחותו הייתה יודעת‬ ‫שלי מחוץ לעיר באותו יום.‬
‫אחותו של לי הובאה לתחנת המשטרה שלנו‬
‫ונחקרה על ידי חוקר מנוסה.‬
‫אבל אין ראיות לכך שהיא האחראית‬
‫לנטילת חייה של אמנדה.‬
‫למשטרה עדיין אין חשוד במעצר‬
‫מאז שגופתה של אמנדה אנטוני‬ ‫נמצאה מתה בביתה שבצפון-מזרח קלגרי.‬
‫משפחתה של אמנדה הוציאה את ההצהרה הזו.‬
‫הם מפצירים בציבור לשתף מידע,‬
‫ואומרים שהמשפחה צריכה לסגור מעגל,‬ ‫ושהם זכאים לכך.‬
‫למרות נוכחות תקשורתית כבדה,‬
‫לא התקבלו רמזים מהציבור,‬
‫ומניסיוני, זה חריג מאוד.‬
‫- 7 בדצמבר 2015 -‬
‫- שישה שבועות אחרי מותה של אמנדה -‬
‫כשתוצאות הנתיחה הגיעו,‬
‫דוח הטוקסיקולוגיה הראה שצרכה קנביס,‬
‫אבל לקבוע את כמות הקנביס,‬
‫לומר אם הייתה תחת ההשפעה, קשה מאוד לדעת.‬
‫ומציאת הקנביס היה בהתאמה לעובדה‬
‫שלי אמר לנו‬ ‫שאולי השתמשה בקנביס לטיפול במיגרנה.‬
‫- טראומה קהה -‬
‫סיבת המוות הייתה טראומה קהה,‬
‫אבל כתוצאה מהפציעה הזו היא דיממה למוות.‬
‫לא נגרמה טראומה למוח.‬
‫לא היו עצמות שבורות,‬ ‫חוץ מארובת העין השבורה.‬
‫הופתעתי.‬
‫חשבתי שנראה שברים בגולגולת‬
‫ודברים כאלה.‬
‫לא היו דברים כאלה.‬
‫בגוף של אמנדה היו חבורות בכמה מקומות.‬
‫המרפקים היו חבולים.‬ ‫היו לה חבורות על הברכיים.‬
‫היו לה חבורות על הירכיים.‬
‫אבל לא הייתה סיבה למוות של אמנדה,‬
‫מלבד העובדה שאיבדה כל כך הרבה דם.‬
‫בשלב הזה בחקירה,‬
‫רצינו כבר לקבל תוצאות מהמעבדה‬
‫שקיוויתי שיעזרו לזהות חשוד.‬
‫אבל כשבדיקות הדנ"א הגיעו,‬
‫לא חזרה אף דגימה ששויכה למישהו מלבד אמנדה,‬
‫כולל אותם כתמי טפטוף.‬
‫קיוויתי שהם יהיו של התוקף,‬
‫וציפיתי לתוצאה הזו,‬ ‫כי זו הייתה זירה אלימה מאוד.‬
‫ודי הופתעתי והייתי בהלם, האמת,‬
‫לגלות שכל הדנ"א היה של אמנדה.‬
‫- אנטוני, אמנדה -‬
‫לא מצאו שום ראיה לכך‬ ‫שהיה לה קשר עם אדם אחר כלשהו,‬
‫וזה אומר שאמנדה לא הותקפה מינית.‬
‫- לא נמצא זרע -‬
‫חוץ מזה,‬
‫טביעות אצבעות, טביעות כפות ידיים‬ ‫וטביעות כפות רגליים שנאספו ממרתף הבית‬
‫כולם היו של אמנדה.‬
‫לא היו ראיות‬
‫לזה שמישהו אחר היה במרתף מלבד אמנדה.‬
‫לאורך השנה וחצי של החקירה‬
‫הייתי בקשר עם קבוצה מנוסה מאוד‬ ‫של חוקרים בתחום מדעי ההתנהגות.‬
‫וכשהם בחנו את המקרה של אמנדה,‬
‫ובגלל חוסר הראיות בבית‬
‫הם הציעו את האפשרות שהמוות של אמנדה‬
‫לא היה כתוצאה מפשע.‬
‫שהמוות שלה היה בעצם תאונה.‬
‫עברתי שוב על כל חומרי החקירה.‬
‫לא היו טביעות אצבעות על החזרזיר.‬
‫האבק על החזרזיר לא זז.‬
‫לא נראה שמישהו הרים אותו.‬
‫לא היו ראיות לכך‬ ‫שקופת החזרזיר נלקחה מהמדף.‬
‫האם יכול להיות‬ ‫שפגעה בקופה בנפילה במורד המדרגות?‬
‫זה אפשרי?‬
‫אז שכרנו מהנדס ביומכניקה‬ ‫שגם כן יבדוק את המקרה.‬
‫המסקנה שלהם הייתה,‬
‫שלמרות שזה נדיר מאוד‬ ‫אצל אישה בגילה של גברת אנטוני,‬
‫סוג הפציעות של אמנדה‬
‫עולה בקנה אחד עם התיעוד הקיים‬ ‫לגבי תאונות נפילה במדרגות.‬
‫אז היינו צריכים לבחון את האפשרות‬ ‫שזו פשוט הייתה תאונה טרגית.‬
‫ואם זו תאונה… איך היא קרתה.‬
‫אני חושב, על בסיס כל הראיות שאספנו,‬
‫הפתח הזה הוא הגורם למה שקרה לאמנדה.‬
‫האם ייתכן שאמנדה‬ ‫נתקלה בכלבה ונפלה במדרגות?‬
‫זה אפשרי.‬
‫מה שידוע לנו מבדיקת הפתח הזה,‬
‫הוא שהייתה מכה שהתרחשה‬
‫כשאמנדה עברה במרחב הזה, פגעה בחזרזיר‬
‫והחזרזיר נדחף אחורה אל הקיר.‬
‫אנחנו יודעים את זה כי מאחורי קופת החזרזיר‬
‫היה שקע קטן בקיר הגבס.‬
‫אבל מה שאף אחד לא יכול לומר‬
‫בוודאות מלאה‬
‫זה האם נפלה במדרגות‬
‫או האם מישהו דחף אותה במורד המדרגות.‬
‫מה שנוגד את השערת התאונה‬ ‫הוא שאם נפלה במדרגות,‬
‫למה סל הכביסה שרואים במעלה המדרגות לא זז,‬
‫או איך החזרזיר לא נפל מהאדן כשנפלה?‬
‫או איך יכול להיות שהטלפון שלה‬ ‫היה זרוק בערך 1.5 עד 2.5 מ' משם,‬
‫רחוק מהמקום שבו אמורה הייתה ליפול במדרגות.‬
‫הייתה אפשרות שנדחפה אל קופת החזרזיר‬
‫על ידי התוקף.‬
‫אני לא חושבת שהמוות של אמנדה היה תאונה.‬
‫משהו לא מסתדר.‬
‫אני פשוט מרגישה בלב שמשהו לא מסתדר.‬
‫אם לא הייתי רואה מה שראיתי,‬
‫והיו אומרים לי שנפלה במדרגות,‬
‫הייתי מאמין להם.‬
‫אבל בגלל שמצאתי את אמנדה במרתף‬ ‫וראיתי מה שראיתי,‬
‫זה פשוט לא מסתדר.‬
‫- סרטון ראיות -‬
‫כששמעתי שהם חושבים שאולי זו תאונה,‬
‫תחושת הבטן שלי הייתה,‬ ‫"אין מצב. היא הוכתה".‬
‫"היו עליה יותר מדי חבלות."‬
‫הייתי בהרבה זירות תאונה.‬ ‫מעולם לא הייתה כמות כזו של דם.‬
‫היו עוד היבטים.‬
‫הכלבה נבחה, היה כיסא הפוך בחדר.‬
‫אני פשוט לא…‬
‫אני לא חושב שזו הייתה תאונה.‬
‫מישהו דחף אותה במורד המדרגות.‬
‫אמנדה לא מתה מיד.‬
‫לקח זמן‬
‫עד שאיבדה כמות כזו של דם‬
‫שהייתה גורמת בסופו של דבר למוות שלה.‬
‫אנחנו יודעים שאמנדה, אחרי שנחתכה במצח,‬
‫נעה במשך הרבה זמן.‬
‫מדי פעם היא בבירור עמדה והלכה,‬
‫ואת זה מוכיחות טביעות הרגליים‬
‫שנמצאו בדם עצמו.‬
‫חלפו כמעט 48 שעות מהרגע‬ ‫שבו לי דיבר בפעם האחרונה עם אמנדה‬
‫והשיחה התנתקה ב-19:00 בשבת בערב‬
‫ועד הזמן שבו חזר לקלגרי ביום שני.‬
‫חלק מהתעלומה הוא העובדה שבעלי החיים בבית‬
‫לא ירדו למרתף‬
‫ב-48 השעות שאמנדה שכבה וגססה שם.‬
‫לא ראינו טביעות של הכפות שלהם בדם,‬
‫וזה פשוט לא נראה הגיוני.‬
‫זה שלא נמצאו טביעות של הכפות במרתף,‬
‫זה באמת נשמע חריג,‬
‫כי אם אמנדה או אני היינו נפצעים או בוכים,‬
‫רובי הייתה באה כדי לנחם אותנו.‬
‫יש לי לברדור,‬
‫ולכל מקום שאני הולכת בבית, הכלב הולך.‬
‫אם אמנדה נפלה והייתה במצוקה,‬
‫למה הלברדורית השחורה‬ ‫לא ירדה לראות מה קרה לה?‬
‫האם היה מישהו בבית‬ ‫שמנע מהכלבה לרדת במדרגות?‬
‫עדיין יש הרבה שאלות בלי מענה בתיק הזה.‬
‫גורמים שאני לא יכולה להסביר.‬
‫דברים שפשוט לא הגיוניים בכלל.‬
‫משהו שאני יודע בוודאות,‬
‫הייתה נקודת זמן במרתף‬
‫שבה אמנדה עמדה למרגלות המדרגות,‬
‫בגלל טביעות כפות הרגליים בדם‬ ‫שהיו על הרצפה.‬
‫היא הייתה ממש פה.‬
‫למה לא עלתה חזרה במדרגות?‬
‫עד היום לא באמת הבנתי,‬
‫בגלל שהיא הייתה מסוגלת לזה.‬
‫למה לעזאזל היא לא ניסתה לעלות במדרגות?‬
‫עם כל העקשנות שלה,‬
‫באש ובמים, היא הייתה עולה במדרגות.‬
‫באש ובמים.‬
‫אז למה היא בכלל לא ניסתה?‬
‫זה רודף אותי.‬
‫היו רק שני דברים שהיו יכולים לקרות.‬
‫אחד, אובדן הדם‬
‫אולי פגע ביכולת שלה לחשוב בהיגיון.‬
‫או אפשרות שנייה,‬
‫מי שגרם לפציעה שלה עדיין היה בבית.‬
‫האיום עוד היה בבית,‬ ‫והיא הרגישה בטוחה יותר במרתף‬
‫מאשר לעלות חזרה במדרגות ולהתעמת עם האיום.‬
‫אין לי את כל התשובות,‬
‫ובסופו של דבר, השערת התאונה לעולם לא תוכל‬ ‫להצדיק את כל מה שנמצא בזירה.‬
‫תיק כמו של אמנדה לעולם לא נסגר,‬
‫אבל התיק כרגע לא פעיל עד שנקבל מידע חדש.‬
‫יש ימים שבהם אני חושב,‬ ‫אם אי פעם אגיע למקום שאליו אמנדה הגיעה,‬
‫היא תהיה אחת מהראשונים שארצה לפגוש.‬
‫כי אשאל אותה, "מה קרה לך?"‬
‫"מה קרה לך?"‬
‫- לדברי משרד הפתולוג הראשי,‬
‫אופן הפטירה של אמנדה אנטוני‬ ‫נותר לא ידוע. -‬
‫- לא ידוע. -‬
‫היא ערה?‬
‫לא יודע.‬
‫היא נושמת?‬
‫אלוהים.‬
‫היא נושמת?‬
‫חלפו שמונה שנים מאז שאמנדה מתה.‬
‫- הרגע נישאו -‬
‫זה משנה אדם,‬
‫בעיקר כשאתה מאבד את אהבת חייך.‬
‫אדם שתמיד חשבת שתוכל להזדקן לצידו.‬
‫אם הייתי יכול לשנות את העבר,‬ ‫הייתי נשאר בבית.‬
‫כי ככה היא הייתה נשארת בחיים.‬
‫אני חושב על אמנדה…‬
‫כל יום.‬
‫היה לנו קשר של אח ואחות,‬ ‫והיא אומרת לי לא לוותר.‬
‫היא אומרת לי שמשהו קרה. אני פשוט יודע.‬
‫היא לא רוצה שאוותר.‬
‫אז אם מישהו… יודע משהו,‬
‫אני מתחנן. פשוט דברו.‬
‫תגידו משהו.‬
‫- אם יש לכם מידע‬ ‫לגבי מותה של אמנדה אנטוני,‬
‫שלחו אותו אל CALGARYCRIMESTOPPERS.ORG‬ ‫או היכנסו אל UNSOLVED.COM -‬
‫- UNSOLVED.COM -‬
‫תרגום כתוביות: כפיר מי-בר‬